wickkiey/tamil-wikipedia-chunked huggingface dataset:
# புனிதப்பல்

, இலங்கை]]  
**புத்தரின் புனிதப்பல்**(Sacred Relic of the tooth of Buddha, Buddh-dantya) இலங்கையின் பௌத்தர்களால் புத்தரின் எச்சமாக வழிபடப்படும் ஓர் திருப்பண்டமாகும்.
# புனிதப்பல்

## மற்ற புனிதப்பற்கள்

இலங்கையில் உள்ள புனிதப்பல்லைத்தவிர பிற நாடுகளிலும் உள்ள எச்சங்கள் புத்தருடைய பல் எனக் கருதி வழிபடப்படுகின்றன.  
- லிங்குயாங் கோவில் ,படாசூ பூங்கா, பெய்ஜிங், சீனா.  
- புத்த நினைவு மண்டபம் ,ஃபோ குயாங் சான் விகாரம்,கௌசியங், தைவான்.  
- *ஷாரி-டென்* (; புனித சேமிப்பக மண்டபம்,எங்கா-ஜி, காமகுரா,ஜப்பான்.  
- புத்தரின் புனிதப்பல் கோவில் மற்றும் அருங்காட்சியகம் சைனாடௌன், சிங்கப்பூர் .
# பிசாசு (இதழ்)

**பிசாசு** இந்தியா தமிழ்நாடு திருச்சியிலிருந்து 1972ம் ஆண்டில் மாதம் இருமுறை வெளிவந்த ஒரு இதழாகும். இதன் விலை 25 காசு.
# பிசாசு (இதழ்)

## ஆசிரியர்

- இப்னு சுல்கான் பகுதாதி.
இவர் 'கரு தமிழழகன்' என்ற பெயரால் தன்னை இனங்காட்டியுள்ளார்.
# பிசாசு (இதழ்)

## உள்ளடக்கம்

தமிழ் முஸ்லிம் ஒருவரால் நடத்தப்பட்ட இவ்விதழ் மூடநம்பிக்கைகளை களையக்கூடிய வகையில் ஆக்கங்களைக் கொண்டிருந்தன.
# டூம்போசு சண்டை

**டூம்போசு சண்டை** (*Battle of Dombås*) என்பது இரண்டாம் உலகப் போரின் போது நார்வேயில் நிகழ்ந்த ஒரு சண்டை. நார்வே போர்த்தொடரின் ஒரு பகுதியான இதில் நாசி ஜெர்மனியின் வான்குடை வீரர்கள் நார்வேயின் முக்கிய தொடருந்து சந்திப்பான டூம்போசைக் கைப்பற்றி ஐந்து நாட்களுக்கு தொடருந்து போக்குவரத்தைத் தடைசெய்தனர்.  
ஏப்ரல் 9, 1940ல் நார்வே மீதான ஜெர்மானியப் படையெடுப்பு தொடங்கியது. கடல்வழியாகவும், வான்வழியாகவும் நார்வே மீது ஜெர்மானியப் படைகள் தாக்குதல் தொடுத்தன. அதுவரை நடுநிலை நாடாக இருந்து வந்த நார்வே, இத்தாக்குதலை எதிர்கொள்ள நேச நாடுகளின் உதவியைக் கோரியது. அதே நாள் நேச நாட்டுப் படைகளும் நார்வேயில் தரையிறங்கின. இதன் ஒரு பகுதியாக ஒண்டலுசுனசு பகுதியில் பிரித்தானியப் படைகள் தரையிறங்கலாம் என்று ஜெர்மானியர்களுக்கு தகவல் கிடைத்தது. தெற்கு நார்வேயில் பல பகுதிகளை விரைவாகக் கைப்பற்றியிருந்த ஜெர்மானியத் தளபதிகள் வடக்கு நார்வேயில் நேச நாட்டுப் படைகள் நகர்த்தலை தடை செய்யத் திட்டமிட்டனர். இதற்காக டூம்போசு கிராமத்தையும் அங்கிருந்த தொடருந்து சந்திப்பையும் கைப்பற்றத் திட்டமிட்டனர்.  
நார்வேயின் தலைநகர் ஓஸ்லோவுக்கு வடக்கு 90 மைல் தொலைவிலிருந்த டூம்போசு முக்கியத் தொடருந்து சந்திப்பாக இருந்தது. அதனைக் கட்டுப்படுத்துவோர் நார்வேயின் தொடருந்து சேவைகளில் பெரும் பகுதியினைக் கட்டுப்படுத்த முடியும். ஏப்ரல் 14 அன்று ஜெர்மானிய வான்குடை கம்பனி ஒன்று டூம்போசைக் கைப்பற்ற அனுப்பப்பட்டது. வான்வழியாகத் தரையிறங்கிய வான்குடை வீரர்கள. டூம்போசின் சாலை மற்றும் தொடருந்து சந்திப்புகளைக் கைப்பற்றி போக்குவரத்தைத் துண்டித்தனர். டூம்போசை மீட்க உடனடியாக நார்வீஜியப் படைப்பிரிவுகள் அனுப்பபட்டன. அடுத்த ஐந்து நாட்கள் டூம்போசைச் சுற்றி இரு படைகளும் தொடர்ச்சியாக மோதின. ஏப்ரல் 19ம் தேதி ஜெர்மானிய படைப்பிரிவு முறியடிக்கப்பட்டு சரணடைந்தது. தொடருந்து போக்குவரத்து மீண்டும் தொடங்கியது.
# திரு. இராமசாமி நினைவுப் பல்கலைக்கழகம்

**திரு. இராமசாமி நினைவுப் பல்கலைக்கழகம் **(Sri Ramaswamy Memorial University) அல்லது ஆங்கில முதலெழுத்துச் சுருக்கமாக **எஸ்ஆர்எம் பல்கலைக்கழகம்** **(SRM University)** தமிழ்நாட்டில் சென்னையில் அமைந்துள்ள இருபாலரும் படிக்ககூடிய ஓர் தனியார்த்துறை நிகர்நிலைப் பல்கலைக்கழகம் ஆகும். இதன் வளாகங்கள் தமிழ்நாட்டின் சென்னையில் காட்டாங்குளத்தூர், ராமாபுரம், வடபழனி ஆகிய மூன்று இடங்களிலும் வட இந்தியாவில் தில்லி அருகே மோடி நகரிலும், அரியானா மாநிலத்தில் உள்ள சோனிபட் நகரிலும், வடகிழக்கிந்தியாவில் சிக்கிம் மாநிலம் காங்டாக் நகரிலும் உள்ளன. முன்னதாக அண்ணா பல்கலைக்கழகத்தின் கீழ் **எஸ்ஆர்எம் பொறியியல் கல்லூரி**யாக துவங்கிய இக்கல்வி நிறுவனம் 2006ஆம் கல்வியாண்டில் நிகர்நிலை பல்கலைக்கழகமாக அங்கீகாரம் பெற்றது. இது இந்தியாவின் முதன்மை பொறியியல் கல்லூரிகள் மற்றும் தனியார் பல்கலைக்கழகங்களில் சிறப்பான ஒன்றாக இடம் பெற்று வருகிறது.
# திரு. இராமசாமி நினைவுப் பல்கலைக்கழகம்

## வளாகங்கள்

### காட்டங்குளத்தூர் வளாகம் (பிரதான வளாகம்), சென்னை

சென்னை காட்டாங்குளத்தூரில் அமைந்துள்ள வளாகம்தான் பிரதான வளாகம் ஆகும். இது சென்னை நகரிலிருந்து 40 கிலோமீட்டர் தொலைவில் திருச்சி- சென்னை தேசிய நெடுஞ்சாலையான (NH-45) **ஜிஎஸ்டி** சாலையில் அமைந்துள்ளது. இங்கு பொறியியல் மற்றும் தொழில்நுட்பம் , மருத்துவம், கலை மற்றும் அறிவியல் ஆகிய மூன்று பல்கலைக்கழக கல்லூரிகள் உள்ளன. இதனுடன் எஸ்.ஆர்.எம் மேலாண்மைப்பள்ளியும் உள்ளது. மேலும் இங்கு எஸ்.ஆர்.எம் உணவக மேலாண்மை, வள்ளியம்மை பொறியியல் கல்லூரி, வள்ளியம்மை பல்தொழில்நுட்ப கல்லூரி ஆகியவையும் அமைந்துள்ளன. இங்கு புதிதாக எஸ்.ஆர்.எம் சட்டப்பள்ளி ஒன்றையும் அமைக்க பல்கலைக்கழக நிர்வாகம் முடிவு செய்துள்ளது.  
இவ்வளாகத்தில் 1200 படுக்கை வசதி கொண்ட பொது மருத்துவமனை ஒன்று உள்ளது. மேலும் இங்கு எஸ்.ஆர்.எம் மூன்று நட்சத்திர விடுதியும் உள்ளது. இவ்வளாகத்தில் கீழ்க்கண்ட வசதிகள் உள்ளன:  
- 250 ஏக்கர் பரப்பளவில் 42 கட்டிடங்கள்
- நீச்சல் குளமுடன் கூடிய மூன்று நட்சத்திர உணவு விடுதி
- லட்சக்கணக்கான புத்தகங்களுடனும் இணையதளத்துடனும் படிக்கும் வசதியுடைய மைய நூலகம்
- குளிர்சாதன வசதியுடன் 4000 பேர் அமரக்கூடிய கலையரங்கம். இது தெற்காசியாவில் உள்ள மிகப்பெரிய கலையரங்கங்களில் ஒன்று
- 5000 கணினிகளையும் தகவல் தொழில்நுட்ப பயன்பாடுகளை நிர்வகிக்கும் ஆற்றலுள்ள தகவல் தொழில்நுட்பம் மற்றும் அறிவு மேலாண்மை
- நொடிக்கு 32 மெகாபைட் அளவு வேகமுள்ள இணையதள இணைப்பு
- நவீன விரிவுரை கூடங்கள் மற்றும் வகுப்பறைகள்
- பல்கலைக்கழக வளாகம் முழுவதும் (WiFi) எனப்படும் கம்பியற்ற இணையதள தொழில்நுட்ப சேவை
- ஆங்கிலம், யேர்மன், பிரெஞ்சு, சீனம் மற்றும் ஜப்பானிய மொழிகளுக்கான தனித்தனி மொழி ஆய்வகங்கள்
- 7000 பேர் தங்கக்கூடிய 14 ஆண்கள் விடுதிகள், 4000 பேர் தங்கக்கூடிய 7 பெண்கள் விடுதிகள், வெளிநாடுவாழ் இந்தியர் மற்றும் சர்வதேச மாணவர்களுக்கான தென்னிந்திய, வடஇந்திய, தாய் மற்றும் சீன உணவுகளுடன் கூடிய விடுதிகள்
- விளையாட்டு அரங்கங்கள் மற்றும் திடல்கள்
- 40க்கும் மேற்பட்ட குளிர்சாதன வசதியுடன் கூடிய பல்கலைக்கழக பேருந்துகள்
- அனைத்து உணவுகளும் கிடைக்கக்கூடிய 15 சிறு உணவகங்கள்
- ஹிக்கின்போத்தம்ஸ் புத்தக நிலையம், கபே காபி டே, சப்வே, கோகோ-கோலா மகிழ்ச்சி நிலையம், அமுல், பல்பொருள் அங்காடிகள் போன்ற சில்லறை விற்பனை நிலையங்கள் மற்றும் மதுவற்ற உல்லாச விடுதி (Pub)
- வங்கிகள் மற்றும் தானியங்கி பணப்பட்டுவாடா இயந்திர(ஏடிஎம்) வசதிகள்
- அனைத்து மதங்களுக்கும் பிராத்தனைக்கூடங்கள்  
இவ்வளாகத்தின் மற்றொரு சிறப்பு இந்தியாவின் அனைத்து மாநிலங்களில் இருந்தும், 48 வெளிநாடுகளில் இருந்தும் மாணவர்களை கொண்டிருப்பதே ஆகும்.
# திரு. இராமசாமி நினைவுப் பல்கலைக்கழகம்

## வளாகங்கள்

### ராமாபுரம் வளாகம்

27 ஏக்கர் பரப்பளவில் அமைந்துள்ள இவ்வளாகத்தில் எஸ்.ஆர்.எம் பல் மருத்துவக் கல்லூரியும், பொறியியல் மற்றும் தொழில்நுட்ப கல்லூரியும், கலை அறிவியல் கல்லூரியும் உள்ளன. மேலும் இங்கு எஸ்.ஆர்.எம் குழுமத்தின் மற்றொரு பொறியியல் கல்லூரியான எஸ்.ஆர்.எம் ஈஸ்வரி பொறியியல் கல்லூரியும் உள்ளது. இவ்வளாகத்தில் கீழ்க்கண்ட வசதிகள் உள்ளன:  
- குளிர்சாதன வசதியுடைய கலையரங்கம்
- நொடிக்கு 8 மெகாபைட் அளவு வேகமுள்ள இணையதள இணைப்பு
- 150 படுக்கைகள் கொண்ட பொது மருத்துவமனை மற்றும் பல் மருத்துவமனை
- மாணவ மாணவிகளுக்கான தனித்தனி விடுதிகள்
- 33 பல்கலைக்கழக பேருந்துகள்
- விளையாட்டு அரங்கங்கள் மற்றும் திடல்கள்
- வங்கி மற்றும் தானியங்கி பணப்பட்டுவாடா இயந்திர வசதிகள்
# திரு. இராமசாமி நினைவுப் பல்கலைக்கழகம்

## வளாகங்கள்

### வடபழனி வளாகம்(சென்னை நகர வளாகம்)

இவ்வளாகம்தான் எஸ்.ஆர்.எம் பல்கலைக்கழகத்தின் சிறிய வளாகமாகக் கருதப்படுகிறது. இங்கு பல்கலைக்கழகத்தின் பொறியியல் மற்றும் தொழில்நுட்பம், மேலாண்மை, கணினித்தொழில்நுட்பம் மற்றும் சிவாஜி கணேசன் திரைப்படக்கல்லூரியும் உள்ளன. மேலும் இவ்வளாகத்தின் சிறப்பம்சமாக **SIMS** எனப்படும் எஸ்.ஆர்.எம் இன்ஸ்டிடியூட்ஸ் ஆப் மெடிக்கல் சயின்ஸ் என்ற அதிநவீன மருத்துவமனை அமையப்பெற்றுள்ளது. இவ்வளாகத்தில் கீழ்க்கண்ட வசதிகள் உள்ளன:  
- நொடிக்கு 12 மெகாபைட் அளவு வேகமுள்ள இணையதள இணைப்பு
- 345 படுக்கைகள் கொண்ட சூப்பர் ஸ்பெசாலிட்டி மருத்துவமனை
- நவீன விரிவுரை கூடங்கள் மற்றும் வகுப்பறைகள்
- அதிநவீன நூலகம்
- கருத்தரங்கக் கூடங்கள்
# திரு. இராமசாமி நினைவுப் பல்கலைக்கழகம்

## வளாகங்கள்

### மோடிநகர், காசியாபாத் வாளகம், டெல்லி தேசிய தலைநகர் பகுதி

25 ஏக்கர் பரப்பளவில் பசுமையான சூழலில் டெல்லி- மீரட் தேசிய நெடுஞ்சாலையில் அமைந்துள்ளது. இங்கு பொறியியல் மற்றும் தொழில்நுட்பம், மேலாண்மை மற்றும் ஆசிரியர் கல்வி கல்லூரிகள் உள்ளன. இவ்வளாகத்தில் கீழ்க்கண்ட வசதிகள் உள்ளன:  
- குளிரூட்டப்ப வகுப்பறைகள்
- 5 இலட்ச சதுர அடியில் வளாகம்
- குளிர்சாதன வசதியுடைய கலையரங்கம் மற்றும் கருத்தரங்க கூடங்கள்
- மாணவ மாணவிகளுக்கான தனித்தனி விடுதிகள்
- உள் மற்றும் வெளி விளையாட்டு அரங்கங்கள்
- 15 பல்கலைக்கழக குளிர்சாதன பேருந்துகள்.
# திரு. இராமசாமி நினைவுப் பல்கலைக்கழகம்

## வளாகங்கள்

### சோனிபட் வளாகம், அரியானா

150 ஏக்கர் பரப்பளவில் அமையப்பெற்றுள்ள இவ்வளாகம், ராஜீவ் காந்தி கல்வியியல் நகரத்தில் உள்ளது. இங்கு பொறியியல் மற்றும் தொழில்நுட்பம், மேலாண்மை ஆகிய படிப்புகள் 2014ஆம் கல்வி ஆண்டு முதல் செயல்படுகின்றன. தற்போது கட்டுமான பணிகள் நடைபெற்றுக் கொண்டிருப்பதனால் இவ்வளாகம் முழுமையாக 2015ஆம் ஆண்டு முதல் செயல்படத்துவங்கும். மேலும் இங்கு சட்டம், நூலக மற்றும் தகவல் அறிவியல் ,நிதி மற்றும் வணிகம், கலை மற்றும் அறிவியல் ஆகிய கல்லூரிகள் அமையப்பெற உள்ளன.
# திரு. இராமசாமி நினைவுப் பல்கலைக்கழகம்

## வளாகங்கள்

### காங்டாக் வளாகம், சிக்கிம்

இந்தியாவின் வடகிழக்கு மாநிலங்களில் ஒன்றான சிக்கிமில், எஸ்.ஆர்.எம் பல்கலைக்கழகம் தனது புதிய வளாகத்தை திறக்கப்போவதாக அறிவித்துள்ளது. 50 ஏக்கர் பரப்பளவில், சிக்கிம் மாநில தலைநகரான காங்டாக்கில் கட்டப்பட்டுள்ள இவ்வளாகம், 2014ஆம் கல்வியாண்டு முதல் செயல்படத்துவங்கும் என்று கூறப்பட்டுள்ளது. இங்கு முதலில் பிபிஏ, எம்பிஏ, பி.காம் போன்ற படிப்புகளுக்கு தொலைதூர கல்வியையும், பின் பொறியியல் கல்வியையும் வழங்கும் என்று தெரிவிக்கப்பட்டுள்ளது.
# திரு. இராமசாமி நினைவுப் பல்கலைக்கழகம்

## குறிப்பிடத்தக்க முன்னாள் மாணவர்கள்

- மாசா நசீமா - விஞ்ஞானி.
- ரவி குந்துரு - Ventech தீர்வுகள் தலைமை நிர்வாக அதிகாரி.
- டாக்டர் ஸ்ரீராமசாமி - ஆர்கன்சாஸ் பல்கலைக்கழக பேராசிரியர்.
- முரளி விஜய் - இந்திய கிரிக்கெட் வீரர்.
- மனாஸ் சாவல் - நடிகர்.
- அபய் ஜோத்புர்கர் - சிங்கர்.
- டி.எஸ் சுரேஷ் - திரைப்பட எடிட்டர்.
- நிவாஸ் பிரசன்னா - இசையமைப்பாளர் / சிங்கர்.
- நிவேதா தாமஸ் - மெயின்ஸ்ட்ரீம் நடிகர்.
# புதுமலர்ச்சி (சிற்றிதழ்)

**புதுமலர்ச்சி** இந்தியா, தமிழ்நாடு, சென்னையிலிருந்து 1992ம் ஆண்டில் வெளிவந்த ஒரு மாத இதழாகும்.
# புதுமலர்ச்சி (சிற்றிதழ்)

## ஆசிரியர்

- மு. யூ. முக்தார் ரஸ்வி
# புதுமலர்ச்சி (சிற்றிதழ்)

## பணிக்கூற்று

முஸ்லிம் குரல் வழங்கும் புது மலர்ச்சி
# புதுமலர்ச்சி (சிற்றிதழ்)

## உள்ளடக்கம்

இலக்கிய செய்திகளுக்கும், இஸ்லாமிய உலக செய்திகள் இதில் உள்ளடக்கப்பட்டிருந்தன. இடைக்கிடையே தரமான ஆய்வுக் கட்டுரைகளும் இது கொண்டிருந்தது.
# புஸ்ரா சுடர் (சிற்றிதழ்)

**புஸ்ரா சுடர்** இந்தியாவில் தமிழ்நாடு சென்னையிலிருந்து 1990ம் ஆண்டில் மாதந்தோறும் வெளிவந்த ஒரு இசுலாமிய தமிழ் இதழாகும்.
# புஸ்ரா சுடர் (சிற்றிதழ்)

## ஆசிரியர்

- ஆரணி கமால் பாசா ஆலிம்
# புஸ்ரா சுடர் (சிற்றிதழ்)

## பணிக்கூற்று

- இசுலாமிய தமிழ் மாத இதழ்
# புஸ்ரா சுடர் (சிற்றிதழ்)

## உள்ளடக்கம்

இஸ்லாமிய மூலாதாரக் கருத்துகளுக்கு விளக்கும் வழங்கும் ஓர் இதழாக இது இருந்தது. மேலும், இஸ்லாமிய கலை இலக்கிய அம்சங்களையும் இது தாங்கி வெளிவந்துள்ளது.
# மகாராணி (சிற்றிதழ்)

**மகாராணி** இந்தியா, தமிழ்நாடு, சென்னையிலிருந்து 1994ம் ஆண்டில் வெளிவந்த ஒரு இஸ்லாமிய இதழாகும்.
# மகாராணி (சிற்றிதழ்)

## ஆசிரியர்

- முகமதலி தஞ்சூரி
# மகாராணி (சிற்றிதழ்)

## பணிக்கூற்று

- இஸ்லாமிய குடும்பப் பத்திரிகை
# மகாராணி (சிற்றிதழ்)

## உள்ளடக்கம்

இஸ்லாமிய இலக்கிய செய்திகளையும், இஸ்லாமிய உலக செய்தி விமர்சனங்களையும், இஸ்லாமிய அறிவியல் ஆக்கங்களையும் இது உள்ளடக்கியிருந்தது.
# நேரு அறிக்கை

**நேரு அறிக்கை** (Nehru Report) என்பது பிரித்தானிய இந்தியாவில் இந்தியர்கள் எத்தகு அரசியல் சீர்திருத்தங்களை விரும்புகிறார்கள் என்பதை காலனிய அரசுக்கு எடுத்துக்கூற 1928 ஆம் ஆண்டில் இந்திய விடுதலை இயக்கத்தினரால் வெளியிடப்பட்ட ஓர் அறிக்கை. மோதிலால் நேரு தலைமையிலான அனைத்து கட்சிக் குழு ஒன்று இவ்வறிக்கையைத் தயார் செய்தது.  
1928 இல் பிரித்தானிய இந்தியாவில் அரசியல் சீர்திருத்தங்களைக் குறித்து ஆராய சைமன் குழுவை பிரித்தானிய அரசு நியமித்தது. இந்தியர்களின் எதிர்காலத்தை நிர்ணயிக்கும் அதிகாரமுள்ள இக்குழுவில் இந்தியர் ஒருவர் கூட இடம்பெறவில்லை என்று இந்திய தேசிய காங்கிரசு உள்ளிட்ட இந்திய அமைப்புகள் இதனைக் கடுமையாக எதிர்த்தன. சைமன் குழுவைப் புறக்கணித்து விட்டு அனைத்துக் கட்சி குழு ஒன்றை உருவாக்கி ஒரு போட்டி அறிக்கையைத் தயார் செய்தன. இக்குழுவில் ஒன்பது பேர் இடம்பெற்றிருந்தனர். மோதிலால் நேரு தலைவராகவும் ஜவகர்லால் நேரு செயலாளராகவும் இருந்த இக்குழுவில் இரு முசுலிம்கள் உட்பட ஒன்பது பேர் இடம்பெற்றிருந்தனர். இக்குழு வெளியிட்ட அறிக்கையில் இந்தியாவுக்கு மேலாட்சி அங்கீகாரம் (dominion status) வழங்கப்பட வேண்டுமென்று கோரிக்கை விடுக்கப்பட்டது. மேலும் இந்தியர்களுக்கு உரிமைப் பட்டியல் (bill of rights), அரசியலமைப்புச் சட்டத்தின் மேலாண்மை (supremacy of the constitution), மதசார்பற்ற கூட்டாட்சி அமைப்பு முறை, மொழிவாரியாக மாநிலங்கள் போன்ற பரிந்துரைகள் அவ்வறிக்கையில் இடம்பெற்றிருந்தன.  
சைமன் குழு வெளியிட்ட அறிக்கையில் மேலாட்சி அங்கீகாரம் பரிந்துரை செய்யப்படவில்லை. நேரு அறிக்கையைக் காட்டிலும் மிகக் குறைவான அதிகார மாற்றங்களையே அது பரிந்துரைத்தது. இவ்விரு அறிக்கைகளும் வட்ட மேசை மாநாடுகளில் ஆய்வுக்கு எடுத்துக்கொள்ளப்பட்டன. எனினும் சைமன் குழுவின் பரிந்துரைகளின் படியே இந்திய அரசுச் சட்டம், 1935 இயற்றப்பட்டது. பின்னர் 1946-49ல் இந்திய அரசியலமைப்புச் சட்டம் இயற்றப்பட்ட போது நேரு அறிக்கையின் பல பரிந்துரைகள் அதில் செயலாக்கப்பட்டன.
# விஜய் மேர்ச்சன்ட்

**விஜய் மேர்ச்சன்ட்** *(Vijay Merchant)*, பிறப்பு: அக்டோபர் 12 1911), இறப்பு: ஆகத்து 27 1987துடுப்பாட்ட அணியின் முன்னாள் துடுப்பாட்டக்காரர். இவர் 10 தேர்வுத் துடுப்பாட்டப் போட்டியிலும், 150முதல்தர துடுப்பாட்டப் போட்டிகளிலும்கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1929–1959 ஆண்டுகளில் பிரதிநிதித்துவப் படுத்தியுள்ளார்..
# விஜய் மெஹ்ரா

**விஜய் மெஹ்ரா** (*Vijay Mehra*), பிறப்பு: மார்ச்சு 12 1938), இறப்பு: ஆகத்து 25 2006துடுப்பாட்ட அணியின் முன்னாள் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 109முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1955–1964 ஆண்டுகளில் பிரதிநிதித்துவப் படுத்தியுள்ளார்..
# மாதேவ் மந்திவ்

**மாதேவ் மந்திவ்** *(Madhav Mantri,* பிறப்பு: செப்டம்பர் 1 1921), இறப்பு: துடுப்பாட்ட அணியின் முன்னாள் குச்சக்காப்பாளர். இவர் நான்கு தேர்வுத் துடுப்பாட்டப் போட்டியிலும், 95 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1951–1955 ஆண்டுகளில் பிரதிநிதித்துவப் படுத்தியுள்ளார்..
# புகழூர்க் கல்வெட்டு

கரூர் மாவட்டத்தின் புகளூர் வட்டத்தின் தலைமையிடமான புகழூர் அருகே வேலாயுதம் பாளையம் என்னும் ஊரில் ஆறுநாட்டான்மலை என்னும் குன்று ஒன்று உள்ளது. அந்தக் குன்றின் உச்சியில் முருகன் கோயில் உள்ளது. மலையின் இடைப்பகுதியில் வடக்குப் பக்கமும் தெற்குப்பக்கமும் இரண்டு குகைகள் உள்ளன. அந்த குகையில் சமணர் படுக்கைகள் உள்ளன. அந்த படுக்கையை அமைத்துக் கொடுத்த சேரனைப் பற்றியும் படுக்கையில் இருந்த சமணத்துறவிகள் பற்றியும் அங்குள்ள கல்வெட்டுகள் குறிப்பிடுகின்றன.  
'புகள கல்வெட்டு' என்பது புகளூர் மலைப் பகுதியில் கண்டுபிடிக்கப்பட்ட ஒரு தமிழ் பிராமிக் கல்வெட்டு ஆகும். இவ்விடம் பண்டைக்காலத்தில் சேரர்களின் தலைநகரமாக இருந்த கரூரிலிருந்து சுமார் 15 கிலோமீட்டர்கள் தொலைவில் உள்ளது. இக்கல்வெட்டு கிறித்தவ ஆண்டுக் கணக்கின் தொடக்க காலத்தைச் சேர்ந்ததாகக் கருதப்படுகின்றது. சேர மன்னன் இளம் கடுங்கோ என்பவன் சமணத் துறவி ஒருவருக்குக் குகை வாழிடம் ஒன்றைத் தானமாக வழங்கியதைக் குறிக்கவே இந்த கல்வெட்டுப் பதியப்பட்டுள்ளது. இக் கல்வெட்டில் மூன்று தலைமுறையைச் சேர்ந்த சேர மன்னர்களின் பெயர்கள் குறிப்பிடப்படுவதே இதன் சிறப்பம்சமாகும்.  
இக் கல்வெட்டில் பெயர் குறிக்கப்பட்டுள்ள சேர மன்னர்கள், கோ ஆதன் செல்லிரும்பொறை, பெருங்கடுங்கோ, இளங்கடுங்கோ என்பவர்களாவர். இவர்களில் கோ ஆதன் சேரல் இரும்பொறையின் மகனே பெருங்கடுங்கோ. இளங்கடுங்கோ பெருங்கடுங்கோவின் மகன். இக் கல்வெட்டு வெட்டப்பட்ட காலத்தில் பெருங்கடுங்கோவே மன்னனாக இருந்ததாகத் தெரிகிறது. இளங்கடுங்கோ இளவரசராக முடிசூட்டப்பட்டதைக் குறிக்கவே இத் தானம் வழங்கப்பட்டது.
# புகழூர்க் கல்வெட்டு

## கல்வெட்டு செய்தி

கல்வெட்டில் (பிராமி எழுத்துகளில்) இடம்பெற்றுள்ள செய்தி:  
இதில் கூறப்படும் 'கோ அதன் செல் இரும்பொறை' என்னும் பெயரில் உள்ள சில பெயர்ப் பகுதிகள் 'செல்வக் கடுங்கோ வாழி ஆதன்' என்னும் 7ஆம் பதிற்றுப்பத்துத் தலைவன் பெயரினூடே பொதிந்து கிடப்பதைக் காணமுடிகிறது. இவனது மகன் பெயர் 'பெருங்கடுங்கோ' என்பது 'பாலை பாடிய பெருங்கடுங்கோ'வையும், இவன் மகன் 'இளங்கடுங்கோ' என்னும் பெயர் 'மருதம் பாடிய இளங்கடுங்கோ'வையும் நினைவூட்டுகின்றன.  
இளங்கடுங்கோ சமணத் துறவிகளுக்கு மலைக்குகையில் படுக்கை அமைத்துக் கொடுத்தான். அந்தப் படுக்கைகள் இன்னின்னாருக்கு அளிக்கப்பட்டவை என்பதைக் குறிக்கும் தாமிழிக் கல்வெட்டுகளும் படுக்கைகளின் தலைமாட்டில் உள்ளன. அவை சிதைந்த நிலையில் இருந்தாலும் 'பிட்டன்', 'கொற்றன்' என்னும் பெயர்கள் படிக்கக்கூடிய நிலையில் தெளிவாக உள்ளன.
# புகழூர்க் கல்வெட்டு

## கல்வெட்டு செய்தி

### படுக்கைத் தலைமாட்டில் கல்வெட்டுகள்

படுக்கைத் தலைமாட்டில் எந்தப் படுக்கையில் எந்த முனிவன் படுத்திருந்தான் என்று அவனது பெயர்கள் பொறிக்கப்பட்டுள்ளன. அவற்றில் தாவனூர் பிட்டன் கொற்றன், நல்லியூர் பிட்டந்தை மகள் கீரன் கொற்றி, நல்லியூர் பிட்டன் குறமகள் கீரன் கொற்றி, நத்தி, பெருங்கீரன், ஆதன், ஓரி உள்ளிட்ட சமணத் துறவிகளின் பெயர்கள் உள்ளன. படுக்கைகள் அமைத்துத் தந்தவர் என்று கொள்ளத்தக்க வகையில் எண்ணெய்-வணிகன், பொன்-வணிகன் என்னும் பெயர்களும் உள்ளன. படுக்கைகள் வழவழப்பாக இருக்க ஒருவகை மெழுகுடன் கூடிய வண்ணம் பூசப்பட்டுள்ளது.
# கெர்செட் மெகரோம்ஜி

**கெர்செட் மெகரோம்ஜி** (*Khershed Meherhomji*, செப்டம்பர் 1 1921) - பிப்ரவரி 10 1982) இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 30 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1936 ல் பிரதிநிதித்துவப் படுத்தியுள்ளார்.
# பிறைக்கொடி (சிற்றிதழ்)

**பிறைக்கொடி** இந்தியா, தமிழ்நாடு, சென்னையிலிருந்து 1957ம் ஆண்டு முதல் வெளிவந்த இசுலாமிய மாதாந்த இதழாகும்.
# பிறைக்கொடி (சிற்றிதழ்)

## ஆசிரியர்

- சமுதாயக் கவிஞர் தா.காசீம்.
- சிறிதுகாலம் எம். கே. இ. மவ்லானா ஆசிரியராக இருந்தார்.
# பிறைக்கொடி (சிற்றிதழ்)

## பதிப்பாளர்

ஹாஜி சிலார் மியான் சென்னை மாநகராட்சியில் முஸ்லிம் லீக் கட்சியின் சார்பில் துணை மேயராக இருந்தவர்.
# பிறைக்கொடி (சிற்றிதழ்)

## பணிக்கூற்று

- இயக்க இலட்சிய ஏடு
# பிறைக்கொடி (சிற்றிதழ்)

## உள்ளடக்கம்

தரமான இலக்கிய ஆக்கங்களையும், இசுலாமிய அறிவியல் ஆக்கங்களையும் இது உள்ளடக்கியிருந்தது.
# பிறை (சிற்றிதழ்)

**பிறை** இந்தியா தமிழ்நாடு சென்னையிலிருந்து 1956ம் ஆண்டு முதல் வெளிவந்த ஒரு மாத இதழாகும். இவ்விதழ் கலை இலக்கிய ரீதியாகவும், இசுலாமிய ஆக்கங்கள் ரீதியாகவும் வாசகரிடம் குறிப்பாக முஸ்லிம்களிடம் ஒரு செல்வாக்குப் பெற்றிருந்ததாக விளங்கியது.
# பிறை (சிற்றிதழ்)

## ஆசிரியர்

- மௌலானா அப்துல் வஹ்ஹாப் சாகிப்.
இவர் ஒரு பன்னூலாசிரியரும், *தர்ஜமதுல் குர்ஆன்* என்ற திருக்குர்ஆனின் தமிழாக்கத்தை வெளியிட்டவருமாவார். சிறந்த சன்மார்க்கப் பேச்சாளர். கீழ்த்திசை நாடுகளில் பிரசாரப் பயணம் மேற்கொண்டவர். இஸ்லாமியத் தமிழ் இலக்கிய அனைத்து மாநாடுகளிலும் சொற்பொழிவாற்றியுள்ளார். தமிழ் முஸ்லிம் அறிஞர்களில் மிகவும் பிரபல்யமான பன்மொழிப் புலவர்.
# பிறைக்கொடி (சிங்கப்பூர் சிற்றிதழ்)

**பிறைக்கொடி** சிங்கப்பூரிலிருந்து 1990ம் ஆண்டு முதல் வெளிவந்த ஒரு மாத இதழாகும்.
# பிறைக்கொடி (சிங்கப்பூர் சிற்றிதழ்)

## ஆசிரியர்

- இஸ்மாயில் ஜின்னா
# பிறைக்கொடி (சிங்கப்பூர் சிற்றிதழ்)

## பணிக்கூற்று

இஸ்லாம் எங்கள் வழியாகும். இன்பத்தமிழ் எங்கள் மொழியாகும்.
# பிறைக்கொடி (சிங்கப்பூர் சிற்றிதழ்)

## உள்ளடக்கம்

சிறுகதை, கவிதை, கட்டுரைகள், ஆய்வுக் கட்டுரைகள், துணுக்குகள், கேள்வி பதில் ஆகிய விடயங்களை உள்ளடக்கியிருந்தது.
# பினாங்கு ஞானாசாரியன் (இதழ்)

**பினாங்கு ஞானாசாரியன்** மலேசியாவில் பினாங்குஎனுமிடத்திலிருந்து 1912ம் ஆண்டு முதல் வெளிவந்த ஒரு நாளிதழாகும்.
# பினாங்கு ஞானாசாரியன் (இதழ்)

## அச்சிட்டு வெளியிட்டவர்

- சம்சுக்கனி இராவுத்தர்.
# பினாங்கு ஞானாசாரியன் (இதழ்)

## இஸ்லாமிய இதழ்

முதல் பக்கத்தின் உச்சியில் பிறை - நட்சத்திர, அடையாளம் இருந்தும், இது பொதுவான நாளிதழ். எனினும், இஸ்லாமியச் செய்திகளுக்கு அதிக இடம் கொடுக்கப்பட்டது. இதன் மூலம் இதுவொரு இஸ்லாமிய தமிழ் இதழாக கொள்ளப்படுகின்றது.
# பிராஸ் மகம்பேரி

**பிராஸ் மகம்பேரி ** (*Paras Mhambrey)*, பிறப்பு: சூன் 20 1972), துடுப்பாட்ட அணியின் முன்னாள் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1996–1998 ஆண்டுகளில் பிரதிநிதித்துவப் படுத்தியுள்ளார்..
# ஏ. ஜீ. மில்க்கா சிங்

**ஏ. ஜீ. மில்க்கா சிங்** *(A. G. Milkha Singh)*, பிறப்பு: டிசம்பர் 31 1941), இந்தியத் துடுப்பாட்ட அணியின் மேனாள் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 88 முதல்தர துடுப்பாட்டப் போட்டிகளிலும்கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1959–1961 ஆண்டுகளில் பிரதிநிதித்துவப் படுத்தியுள்ளார்..
# நப்பூதனார்

இந்தப் புலவரின் பெயர் முல்லைப்பாட்டு நூலில் **காவிரிப்பூம்பட்டினத்துப் பொன்வணிகனார் மகனார் நப்பூதனார்** எனக் குறிப்பிடப்பட்டுள்ளது. நப்பூதனார் காவிரிப்பூம் பட்டினம் என்னும் ஊரில் வாழ்ந்த பொன் வணிகன் ஒருவரின் மகன் என்பது இப்புலவரின் பெயருக்கான விளக்கம். இவர் சங்ககாலப் புலவர்களில் ஒருவர். பத்துப்பாட்டுத் தொகுப்பில் இடம்பெற்றுள்ள முல்லைப்பாட்டு என்னும் நூலைப் பாடியவர் இவர். நல்பூதனார் என்பது **நப்பூதனார்** என மருவியுள்ளது.
# நப்பூதனார்

## முல்லை

இருத்தலும் இருத்தல் நிமித்தமும்(காத்திருத்தல்) முல்லைத்திணையின் உரிப்பொருள் என்பார்கள். இந்தப் பாடலில் அரசி அரசன் பிரிவைப் பொறுத்துக்கொண்டிருக்கிறாள். அரசன் போர்ப்பாசறையில் இருக்கிறான்.
# நப்பூதனார்

## முல்லைப்பாட்டு நூலமைதி

அரண்மனையில் இருக்கும் அரசிக்கு அரசன் மீளப்போகும் அறிகுறிகள் தென்படுவதாக உடனிருப்போர் கூறுகின்றனர். என்றாலும் அவளுக்கு உறக்கம் கொள்ளவில்லை. - இது பாடலின் முதல் பகுதி.  
பாசறையில் அரசனுக்கும் உறக்கம் கொள்ளவில்லை. அவன் போர்க்களத்தில் காயம் பட்ட தன் படைகளைப் பார்வையிட்டு ஆறுதல் கூறிக்கொண்டிருக்கிறான். - இஃது இரண்டாம் பகுதி.  
கார்மழை பொழிந்து முல்லைநிலம் பூத்துக் குலுங்குகிறது. விசய வெல்கொடி உயர்த்திக்கொண்டு அரசன் படை அந்த முல்லைநிலத்தில் திரும்பிக்கொண்டிருக்கிறது. - இது மூன்றாம் பகுதி.
# நப்பூதனார்

## முல்லைப்பாட்டு நூலில் சொல்லப்பட்டுள்ள செய்திகள்

### தலைவி அரண்மனையில் உறங்காமை

பெருமுது பெண்டிர் விரிச்சி, நலோர் வாய்ப்புள் ஆகிய நன்னிமித்தங்கள் பற்றிய செய்திகள் உள்ளன.
# நப்பூதனார்

## முல்லைப்பாட்டு நூலில் சொல்லப்பட்டுள்ள செய்திகள்

### தலைவன் பாசறையில் உறங்காமை

அரசன் பாசறையில் யவனர், மிலேச்சர் ஆகியோர் காவல் புரிந்த செய்திகள் கூறப்படுகின்றன.
# நப்பூதனார்

## முல்லைப்பாட்டு நூலில் சொல்லப்பட்டுள்ள செய்திகள்

### தலைவன் தலைவியிடம் கார் பூத்த முல்லைநிலத்தில் வருதல்

காயா, கொன்றை, கோடல், தோன்றி ஆகிய பூக்கள் கார்காலத்தில் மழை பொழிந்து பூத்துக் கிடக்கும் வழியில் அரசன் வெற்றி முழக்கத்துடன் மீளும் செய்தி கூறப்படுகிறது.
# நப்பூதனார்

## இறுதி வெண்பா

இதன் இறுதியில் இரண்டு வெண்பாக்கள் உள்ளன. இவை இந்தப் புலவர் நப்பூதனாரால் பாடப்பட்டவை அல்ல. பத்துப்பாட்டைத் தொகுத்தவர் பாடிச் சேர்த்தவை.  
முதல் வெண்பா, இந்தப் பாட்டுடைத் தலைவனைத் திருமாலாகப் பாவித்து, அன்று கன்றை எறிந்து விளாம்பழத்தை உதிர்த்தாய். குன்றைக் குடையாகப் பிடித்தாய். இனி ஆய்ச்சியரைக் காண்பது எப்போது? உடனே செல், என்கிறது.  
இரண்டாவது வெண்பா, அவர் தேர் வாரா முன் கார்காலம் வந்துவிட்டதே என்று தலைவி கலங்குவதாக அமைந்துள்ளது.
# அமித் மிஷ்ரா

**அமித் மிஷ்ரா** * (Amit Mishra)*, பிறப்பு: நவம்பர் 23, 1980), இந்தியத் துடுப்பாட்ட அணியின் மேனாள் துடுப்பாட்டக்காரர். இவர் இந்திய அணிக்காக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டி மற்றும் பன்னாட்டு இருபது20 போட்டிகளிலும் விளையாடியுள்ளார். ரஞ்சிக் கோப்பை தொடர்களில் இவர் அரியானா மாநிலத் துடுப்பாட்ட அணிக்காக விளையாடி வருகிறார். இந்தியன் பிரீமியர் லீக் தொடர்களில் டெல்லி டேர்டெவில்ஸ் அணிக்காக விளையாடி வருகிறார்.
# அமித் மிஷ்ரா

## இந்தியன் பிரீமியர் லீக்

ஏப்ரல் 17, 2013 இல் 6 ஆவது இந்தியன் பிரீமியர் லீக் தொடரில் சன்ரைசர்ஸ் ஐதராபாத் அணிக்கு எதிரான போட்டியில் இவர் *ஹேட்ரிக்* இலக்குகளைக் கைப்பற்றினார். இதற்குமுன்னதாக 2008 ஆம் ஆண்டில் டெல்லி டேர்டெவில்ஸ் அணி சார்பாக விளையாடிய இவர் டெக்கான் சார்ஜர்ஸ் அணிக்கு எதிரான போட்டியிலும்,2011 ஆம் ஆண்டிலும் இதே அணிக்கு எதிராக நடைபெற்ற போட்டியிலும் இவர் *ஹேட்ரிக்* இலக்குகளைக் கைப்பற்றினார். இதன்மூலம் மூன்று முறைகள் ஹேட்ரிக் இலக்கினைக் கைப்பற்றியவர் எனும் சாதனை படைத்தார்.  
இவர் டெல்லி டேர்டெவில்ஸ் அணிக்காக 2015 இந்தியன் பிரீமியர் லீக், 2016 இந்தியன் பிரீமியர் லீக், 2017 இந்தியன் பிரீமியர் லீக் போட்டிகளில் விளையாடினார். 2018 இந்தியன் பிரீமியர் லீக் போட்டித் தொடரிலும் இவரை இந்த அணி ஏலத்தில் எடுத்தது.
# அமித் மிஷ்ரா

## சர்வதேசபோட்டிகள்

### ஒருநாள் போட்டிகள்

2003 ஆம் ஆண்டில் நடைபெற்ற டிவிஎஸ் கோப்பைக்கான தொடரின் போது தென்னாப்பிரிக்கத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். 2009 இல் தென்னாப்பிரிக்காவில் நடைபெற்ற 2009 ஐசிசி உலக இருபது20 கோப்பைத் தொடரிலும் இவர் இந்திய அணிக்காக விளையாடினார்.  
பின் வங்காளதேசத் துடுப்பாட்ட அணி, இலங்கைத் துடுப்பாட்ட அணி மற்றும் இந்தியத் துடுப்பாட்ட அணி ஆகிய மூன்று நாடுகள் பங்கேற்ற தொடரில் ஹர்பஜன் சிங்கிற்கு ஓய்வு அளிக்கப்பட்டதால் இவருக்கு விளையாடும் அணியில் வாய்ப்பு கிடைத்தது. பின் சூலை 28, 2013 ஆம் ஆண்டில் சிம்பாப்வே துடுப்பாட்ட அணிக்கு எதிரான ஐந்து போட்டிகள் கொண்ட ஒருநாள் பன்னாட்டுத் துடுப்பாட்டத் தொடரில் 10 ஓவர்கள் வீசி 47 ஓட்டங்களை விட்டுக் கொடுத்து 4 இலக்குகளைக் கைப்பற்றினார். இந்தப் போட்டியின் ஆட்டநாயகன் விருதினைப் பெற்றார். இந்தத் தொடரில் அதிக இலக்குகள் வீழ்த்திய பந்துவீச்சாளர்களின் பட்டியலில் இவர் முதல் இடம் பிடித்தார். இருநாடுகளுக்கு இடையிலான ஒருநாள் பன்னாட்டுத் தொடர் போட்டிகளில் அதிக இலக்குகள் வீழ்த்திய ஜவகல் ஸ்ரீநாத்தின் சாதனையை சமன் செய்தார்.  
2014 ஆம் ஆண்டில் நடைபெற்ற ஆசிய கோப்பையின் போது பெப்ரவரி 2 இல் பாக்கித்தான் துடுப்பாட்ட அணிக்கு எதிரான போட்டியில் 10 ஓவர்கள் வீசி 28 ஓட்டங்களை விட்டுக் கொடுத்து 2 இலக்குகளைக் கைப்பற்றினார். இதன்மூலம் ஆசியக் கோப்பை பந்துவீச்சில் 6 ஆவது சிக்கனமானப் பந்துவீசியவர் எனும் சாதனையைப் படைத்தார்.  
2016 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான தொடரில் இவர் இடம்பெற்றார். இந்த அனிக்கு எதிரான பன்னாட்டு இருபது20 போட்டியில் 24 ஓட்டங்களை விட்டுக் கொடுத்து 3 இலக்குகளைக் கைப்பற்றினார். பின் 2016-2017 ஆம் ஆண்டுகளில் நியூசிலாந்து துடுப்பாட்ட அணி இந்தியாவில் சுற்றுப் பயணம் செய்து ஒருநாள் பன்னாட்டுத் துடுப்பாட்டப் போட்டிகளில் விளையாடினார்.இந்தத் தொடரின் முடிவில் 5 போட்டிகளில் இவர் 15 இலக்குகளைக் கைப்பற்றினார். இதில் நியூசிலாந்து அணியுடனான இறுதிப்போட்டியில் 18 ஓட்டங்களை விட்டுக் கொடுத்து 5 இலக்குகளைக் கைப்பற்றி தொடரை இந்திய அணி 3-2 எனும் கணக்கில் வெற்றிபெற உதவினார்.
# அமித் மிஷ்ரா

## சிறந்த பந்துவீச்சு

<table data-ve-attributes="{&quot;style&quot;:&quot;font-size:100%; margin:auto;&quot;}"><tr><th data-ve-attributes="{&quot;style&quot;:&quot;width:;&quot;}">#</th><th data-ve-attributes="{&quot;style&quot;:&quot;width:;&quot;}">எண்ணிக்கை</th><th data-ve-attributes="{&quot;style&quot;:&quot;width:;&quot;}">போட்டிகள்</th><th data-ve-attributes="{&quot;style&quot;:&quot;width:;&quot;}">எதிரணி</th><th data-ve-attributes="{&quot;style&quot;:&quot;width:;&quot;}">இடம்</th><th data-ve-attributes="{&quot;style&quot;:&quot;width:;&quot;}">நகரம்</th><th data-ve-attributes="{&quot;style&quot;:&quot;width:;&quot;}">நாடு</th><th>ஆண்டு</th></tr><tr><td href="
# பீஸ பீல் (சிற்றிதழ்)

**பீஸ பீல்** இந்தியா தமிழ்நாடு சென்னையிலிருந்து 1993ம் ஆண்டில் வெளிவந்த ஒரு இசுலாமிய மாத இதழாகும்.
# பீஸ பீல் (சிற்றிதழ்)

## ஆசிரியர்

- மௌலவி அப்துல் காதர் அன்வாரி
# பீஸ பீல் (சிற்றிதழ்)

## பணிக்கூற்று

- இசுலாமிய பல்கலை மாத இதழ்
# பீஸ பீல் (சிற்றிதழ்)

## பொருள்

"பீஸ பீல்" என்ற அரபுப் பதத்தின் தமிழ்கருத்து "இறைபாதை" என்பதாகும்.
# பீஸ பீல் (சிற்றிதழ்)

## உள்ளடக்கம்

இலக்கிய ஆக்கங்களும், இசுலாமிய அறிவியல் ஆக்கங்களும், இஸ்லாமிய உலக செய்திகளும் இதில் உள்ளடக்கப்பட்டிருந்தன.
# புத்துலகம் (சிற்றிதழ்)

**புத்துலகம்** இந்தியா கோவையிலிருந்து 1953ம் ஆண்டில் வெளிவந்த ஒரு இசுலாமிய மாத இதழாகும்.
# புத்துலகம் (சிற்றிதழ்)

## ஆசிரியர்

தளபதி திருப்பூர் முகைதீன். இவர் இந்திய விடுதலைப் போரில் கலந்துகொண்டவர். தமிழ்நாடு சட்டமன்ற உறுப்பினராக இருந்தவர்.
# புத்துலகம் (சிற்றிதழ்)

## உள்ளடக்கம்

இலக்கிய ஆக்கங்களும், இசுலாமிய அறிவியல் ஆக்கங்களும், இசுலாமிய உலக செய்திகளும் இதில் உள்ளடக்கப்பட்டிருந்தன.
# புதுமைக் குரல் (சிற்றிதழ்)

**புதுமைக்குரல்** கொழும்பிலிருந்து, 1966ம் ஆண்டு முதல் ஆரம்பத்தில் மாத இதழாக வெளிவந்து பின்பு மாதத்துக்கு இருமுறையாக வெளிவந்த ஓர் இதழாகும்.
# புதுமைக் குரல் (சிற்றிதழ்)

## ஆசிரியர்கள்

- முக்தார் முஹம்மது
- அஸ்ஹர்
# புதுமைக் குரல் (சிற்றிதழ்)

## பணிக்கூற்று

ஈழம்வாழ் இஸ்லாமியரின் இலட்சிய உரிமைக்குரல்
# புதுமைக் குரல் (சிற்றிதழ்)

## உள்ளடக்கம்

இலங்கை முஸ்லிம் எழுத்தாளர்களின் ஆக்கங்களைத் தாங்கி இவ்விதழ் வெளிவந்துள்ளது. கவிதைகள், கட்டுரைகள், கதைகள், ஆய்வுக் கட்டுரைகள், இஸ்லாமிய கொள்கை விளக்கக் கட்டுரைகள், வினாவிடைகள், வாசகர் பக்கம், இஸ்லாமிய உலக செய்தி ஆய்வுகள் என்பன இதில் உள்வாங்கப்பட்டிருந்தன.
# புதுவை ஒளி ஓசை (சிற்றிதழ்)

**புதுவை ஒளி ஓசை** இந்தியா காரைக்காலிலிருந்து 1986ம் ஆண்டில் வெளிவந்த ஒரு இசுலாமிய மாத இதழாகும்.
# புதுவை ஒளி ஓசை (சிற்றிதழ்)

## ஆசிரியர்

- கவிஞர் காரை அலீம்.
# புதுவை ஒளி ஓசை (சிற்றிதழ்)

## உள்ளடக்கம்

தமிழ் முஸ்லிம் ஒருவரால் நடத்தப்பட்ட இவ்விதழில் செய்திகளும், இலக்கிய ஆக்கங்களும், செய்தி விமர்சனங்களும், விளக்கவுரைகளும் இடம்பெற்றிருந்தன.
# புள்ளி (சிற்றிதழ்)

**புள்ளி** இலங்கையின் கிழக்கு மாகாணத்தைச் சேர்ந்த கல்முனை எனும் நகரத்திலிருந்து 1993ம் ஆண்டில் வெளிவந்த ஒரு இசுலாமிய இலக்கிய கவிதை சிற்றிதழாகும்.
# புள்ளி (சிற்றிதழ்)

## ஆசிரியர்

- றாபிக்
# புள்ளி (சிற்றிதழ்)

## பணிக்கூற்று

ஈழத்தின் முதல் ஹைக்கூ கவியேடு
# புள்ளி (சிற்றிதழ்)

## உள்ளடக்கம்

யப்பானில் அறிமுகப்படுத்தப்பட்ட ஹைக்கூ கவிதை 20ம் நூற்றாண்டில் இறுதிப் பகுதியில் இலங்கையிலும் பிரபல்யம் அடையலாயிற்று. குறிப்பாக தமிழ் மொழியில் ஹைக்கூ கவிதைகள் தீவிரமாக வளர்ச்சியடைந்திருந்தது. ஹைக்கூ கவிதை வளர்ந்த எழுத்தாளர்களை விடவும் வளர்ந்துவரும் எழுத்தாளர்களிடம் கூடிய தாக்கத்தை ஏற்படுத்தியது. இந்த அடிப்படையில் இலங்கையில் தமிழ்மொழி மூலம் எழுதக்கூடிய ஹைக்கூ கவிஞர்களின் கவிதைகளை இது கொண்டிருந்தது.
# புள்ளி (சிற்றிதழ்)

## வெளியீடு

புதிய கலைஞர் வட்ட வெளியீடு
# புள்ளி (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# புனிதப் போராளி (சிற்றிதழ்)

**புனிதப் போராளி** இந்திய தமிழ்நாடு சென்னையிலிருந்து 1992ம் ஆண்டில் வெளிவந்த ஒரு வார இதழாகும்.
# புனிதப் போராளி (சிற்றிதழ்)

## ஆசிரியர்

- பழனி பாபா
# புனிதப் போராளி (சிற்றிதழ்)

## பணிக்கூற்று

"முக்குல முரசு வழங்கும் முஜாஹித் புனிதப் போராளி"
# புனிதப் போராளி (சிற்றிதழ்)

## உள்ளடக்கம்

இசுலாமிய உலக செய்திகளுக்கும், விழிப்புணர்வூட்டும் ஆக்கங்களுக்கும் முக்கியத்துவம் கொடுக்கப்பட்டிருந்தன.
# ரூசி மோடி

**ரூசி மோடி** *(Rusi Modi*, பிறப்பு: நவம்பர் 11, 1924 - இறப்பு: மே 17 1996) இந்தியத் துடுப்பாட்ட அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும், 105 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1946 – 1952 ஆண்டுகளில் பிரதிநிதித்துவப் படுத்தியுள்ளார்.
# தெபாசிஷ் மொகாந்தி

**தெபாசிஷ் மொகாந்தி** *(Debashish Mohanty* பிறப்பு: சூலை 20, 1976) இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 45 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1997 – 2001 ஆண்டுகளில் பிரதிநிதித்துவப் படுத்தியுள்ளார்.
# நயன் மோங்கியா

**நயன் மோங்கியா** * (Nayan Mongia)*, பிறப்பு: டிசம்பர் 19, 1969), துடுப்பாட்ட அணியின் துடுப்பாட்டக்காரர், குச்சக்காப்பாளர். இவர் 44 தேர்வுத் துடுப்பாட்டப் போட்டிகளிலும், 140 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1990 – 2004 ஆண்டுகளில் பிரதிநிதித்துவப் படுத்தியுள்ளார்.
# கிரான் மோரி

**கிரான் மோரி** *(Kiran More),* பிறப்பு: செப்டம்பர் 19, 1969), இந்தியத் துடுப்பாட்ட அணியின் துடுப்பாட்டக்காரர், குச்சக்காப்பாளர். இவர் 49 தேர்வுத் துடுப்பாட்டப் போட்டிகளிலும், 94 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1986 – 1993 ஆண்டுகளில் பிரதிநிதித்துவப் படுத்தியுள்ளார்.
# பூ ஒளி (சிற்றிதழ்)

**பூ ஒளி** இந்தியா காரைக்காலிலிருந்து 1948ம் ஆண்டில் வெளிவந்த ஒரு இசுலாமிய மாத இதழாகும்.
# பூ ஒளி (சிற்றிதழ்)

## ஆசிரியர்

முகைதீன் (ஆதவன்)
# பூ ஒளி (சிற்றிதழ்)

## உள்ளடக்கம்

1948ம் ஆண்டு இந்தியா பிரித்தானியரின் ஆதிக்கத்திலிருந்து சுதந்திரம் பெற்றது. இந்தியாவில் வாழும் முஸ்லிம்கள் இன ஐக்கியத்தை வலியுறுத்தக்கூடிய வகையில் இதன் ஆக்கங்கள் இடம்பெற்றிருந்தன.
# மக்கள் குரல் (இதழ்)

**மக்கள் குரல்** பர்மாவிலிருந்து 1961ம் ஆண்டு வெளிவந்த ஒரு நாளிதழாக அறிய முடிகின்றது.
# மக்கள் குரல் (இதழ்)

## ஆசிரியர்

- ஜலீல் மரைக்காயர். இவர் இந்தியா நாகூரைச் சேர்ந்தவர்.
# மக்கள் குரல் (இதழ்)

## உள்ளடக்கம்

பர்மிய இந்திய செய்திகளுக்கும், செய்தி ஆய்வுகளுக்கும், இஸ்லாமிய கலை, இலக்கிய அம்சங்களுக்கும் இவ்விதழ் முக்கியத்துவம் கொடுத்துவந்துள்ளது.
# மக்கள் நேசன் (இதழ்)

**மக்கள் நேசன்** இந்தியா தமிழ்நாடு சென்னையிலிருந்து 1991ம் ஆண்டு வெளிவந்த ஒரு நாளிதழாகும்.
# மக்கள் நேசன் (இதழ்)

## சிறப்பு

ஒரு நாளிதழ் என்ற அடிப்படையில் செய்திகளுக்கு முக்கியத்துவம் கொடுக்கப்பட்டிருந்தது. இந்திய, உலக இஸ்லாமிய செய்திகள் இதில் அதிகளவில் இடம்பெற்றிருந்தன. கலை இலக்கியத்தை வளர்க்கக்கூடிய வகையில் பல இஸ்லாமிய கலை இலக்கிய ஆக்கங்கள் உள்வாங்கப்பட்டிருந்தன.
# மக்கள் நேசன் (இதழ்)

## சிறப்பு

#### ஆசிரியர்

- முனைவர் கெப்டன் அமீர் அலி.
# மக்கள் நேசன் (இதழ்)

## சிறப்பு

#### சிறப்பாசிரியர்

- கவிக்கோ அப்துர் ரஹ்மான்
# மக்காச் சுடர் (சிற்றிதழ்)

**மக்கா சுடர்** இந்தியா தமிழ்நாடு சென்னையிலிருந்து 1987ம் ஆண்டில் வெளிவந்த ஒரு இசுலாமிய மாத இதழாகும்.
# மக்காச் சுடர் (சிற்றிதழ்)

## ஆசிரியர்

- மௌலானா மு. சுலைமான்
# மக்காச் சுடர் (சிற்றிதழ்)

## பணிக்கூற்று

- இஸ்லாமிய ஞான விளக்க இதழ்
# மக்காச் சுடர் (சிற்றிதழ்)

## உள்ளடக்கம்

இவ்விதழில் இஸ்லாமிய ஆக்கங்களும், கொள்கை விளக்கங்களும், செய்திகளும், இலக்கிய ஆக்கங்களும் இடம்பெற்றிருந்தன. இஸ்லாமிய உலக செய்திகளுக்கும், விழிப்புணர்வூட்டும் ஆக்கங்களுக்கும் முக்கியத்துவம் கொடுக்கப்பட்டிருந்தன.
# பொன்நகரம் (சிற்றிதழ்)

**பொன்நகரம்** இந்தியா தமிழ்நாடு சென்னையிலிருந்து 1991ம் ஆண்டில் வெளிவந்த ஒரு மாதாந்த இதழாகும்.
# பொன்நகரம் (சிற்றிதழ்)

## ஆசிரியர்

- கவிஞர் சுல்தான்
# பொன்நகரம் (சிற்றிதழ்)

## பணிக்கூற்று

- சமுதாய சுகாதார கலை இலக்கிய இதழ்
# பொன்நகரம் (சிற்றிதழ்)

## உள்ளடக்கம்

விழிப்புணர்ச்சியே முன்னேற்றத்தின் ஏணி என்ற முழக்கத்துடன் வெளிவந்த இவ்விதழ் கலை, இலக்கிய விடயங்களை, பொதுச் சுகாதாரம் பற்றிய விடயங்களை, சமூக விடயங்களை உள்ளடக்கியிருந்தது.
# பைதுல்மால் (சிற்றிதழ்)

**பைதுல்மால்** இந்தியா, தமிழ்நாடு சென்னையிலிருந்து 1983ம் ஆண்டில் வெளிவந்த ஒரு இஸ்லாமிய மாத இதழாகும்.
# பைதுல்மால் (சிற்றிதழ்)

## ஆசிரியர்

- கே. பசீர்
# பைதுல்மால் (சிற்றிதழ்)

## கருத்து

"பைதுல்மால்" எனும் அரபுப் பதம் "இஸ்லாமிய பொது நிதி" என்று பொருள்படும்.
# பைதுல்மால் (சிற்றிதழ்)

## நோக்கம்

சென்னை இஸ்லாமிய பொது நிதியகத்தின் கொள்கை செயற்பாட்டின் விளக்கும் இதழாக இது அமைந்திருந்தது.
# பூஞ்சோலை (சிற்றிதழ்)

**பூஞ்சோலை** இந்தியா காரைக்காலிலிருந்து 1967ம் ஆண்டில் வெளிவந்த ஒரு இசுலாமிய வார இதழாகும்.
# பூஞ்சோலை (சிற்றிதழ்)

## ஆசிரியர்

- கவிஞர் இறையடியான்
# பூஞ்சோலை (சிற்றிதழ்)

## பணிக்கூற்று

- தனித்தமிழ் இதழ்
# பூஞ்சோலை (சிற்றிதழ்)

## உள்ளடக்கம்

இந்தியா காரைக்காலைச் சேர்ந்த தமிழ் முஸ்லிம் ஒருவரால் நடத்தப்பட்ட இவ்விதழ் கலை இலக்கிய அம்சங்களையும், இசுலாமிய ஆய்வியல் ஆக்கங்களையும் கொண்டிருந்தது.
# மணிமொழி (சிற்றிதழ்)

**மணிமொழி** இந்தியா தமிழ்நாடு சென்னையிலிருந்து 1946ம் ஆண்டில் வெளிவந்த ஓர் இஸ்லாமிய வார இதழாகும்.
# மணிமொழி (சிற்றிதழ்)

## ஆசிரியர்

- மௌலவி கலிலுர் ரஹ்மான் பாகவி.
இவரை மணிமொழி மௌலானா என்றும் அழைப்பர். இவர் பள்ளப்பட்டி எனும் கிராமத்தைச் சேர்ந்தவர். மலேயா நண்பன் எனும் சஞ்சிகையின் துணை ஆசிரியராகவும் இவர் இருந்துள்ளார்.
# மணிமொழி (சிற்றிதழ்)

## உள்ளடக்கம்

கவிதைகள், கட்டுரைகள், கதைகள், ஆய்வுக் கட்டுரைகள், இஸ்லாமிய கொள்கை விளக்கக் கட்டுரைகள், வினாவிடைகள், வாசகர் பக்கம், இஸ்லாமிய உலக செய்தி ஆய்வுகள் என்பன இதில் உள்வாங்கப்பட்டிருந்தன.
# மணிக்குரல் (இலங்கைச் சிற்றிதழ்)

**மணிக்குரல்** இலங்கையில் கல்ஹின்னை எனும் இடத்திலிருந்து 1961ம் ஆண்டில் வெளிவந்த ஓர் இசுலாமிய இலக்கிய மாத இதழாகும்.
# மணிக்குரல் (இலங்கைச் சிற்றிதழ்)

## ஆசிரியர்

- கவிஞர் எம். சீ. எம். சுபைர்
# மணிக்குரல் (இலங்கைச் சிற்றிதழ்)

## வெளியீடு

- கல்ஹின்னை மாணவர் சங்கம்
இதன் செயலாளராக இருந்த இவர் பின்பு தலைவர் ஆகப் பணியாற்றியுள்ளார். 1967 வரை மணிக்குரல் வெளிவந்துள்ளது.
# மணிக்குரல் (இலங்கைச் சிற்றிதழ்)

## மணிக்குரல் பதிப்பகம்

பின்பு "மணிக்குரல் பதிப்பகம்" எனும் பெயரில் பதிப்பகம் தொடங்கி, பல இசுலாமிய இலக்கிய நூல்களை வெளியிட்டுள்ளார்.
# மணிக்குரல் (இலங்கைச் சிற்றிதழ்)

## உள்ளடக்கம்

இலங்கை எழுத்தாளர்களின் ஆக்கங்களைத் தாங்கி இவ்விதழ் வெளிவந்துள்ளது. கவிதைகள், கட்டுரைகள், கதைகள், ஆய்வுக் கட்டுரைகள், வினாவிடைகள், வாசகர் பக்கம் என்பன இதில் உள்வாங்கப்பட்டிருந்தன.
# வீ. எம். மூடியா

**வீ. எம். மூடியா*** (V. M. Muddiah),* பிறப்பு: சூன் 8 1929), இறப்பு: அக்டோபர் 1 2009துடுப்பாட்ட அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 61 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1959 – 1960 ஆண்டுகளில் பிரதிநிதித்துவப் படுத்தியுள்ளார்.
# பாபு நாட்கர்ணி

**பாபு நாட்கர்ணி** *(Bapu Nadkarni*, பிறப்பு: ஏப்ரல் 4, 1933), இந்தியத் துடுப்பாட்ட அணியின் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் 41 தேர்வுத் துடுப்பாட்டப் போட்டிகளிலும், 191 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1955 – 1968 ஆண்டுகளில் பிரதிநிதித்துவப் படுத்தியுள்ளார்.
# சுந்தர் நாயக்

**சுந்தர் நாயக்** *(Sudhir Naik),* பிறப்பு: பிப்ரவரி 21, 1945), துடுப்பாட்ட அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், இரண்டு முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1974 இல் பிரதிநிதித்துவப் படுத்தியுள்ளார்.
# எம். வீ. நரசிம்ம ராவ்

**எம். வீ. நரசிம்ம ராவ்** *(M. V. Narasimha Rao),* பிறப்பு: ஆகத்து 11, 1954), இந்தியத் துடுப்பாட்ட அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 108 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1978 – 1979 ஆண்டுகளில் பிரதிநிதித்துவப் படுத்தியுள்ளார்.
# ஜனார்த்தன் நவில்

**ஜனார்த்தன் நவில்** (*Janardan Navle*), பிறப்பு: டிசம்பர் 7 1902), இறப்பு: செப்டம்பர் 7 1979துடுப்பாட்ட அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 65 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1932 – 1933 ஆண்டுகளில் பிரதிநிதித்துவப் படுத்தியுள்ளார்.
# மணிச்சுடர் (சிற்றிதழ்)

**மணிச்சுடர்** இந்தியா தமிழ்நாடு சென்னையிலிருந்து 1987ம் ஆண்டில் வெளிவரும் ஓர் இசுலாமிய நாளிதழாகும்.
# மணிச்சுடர் (சிற்றிதழ்)

## ஆசிரியர்

- அப்துல் சமது இவர் தமிழ்நாடு சட்டமன்ற உறுப்பினர் ஆகவும், டெல்லி நாடாளுமன்ற உறுப்பினராகவும் இருந்துள்ளதுடன், தமிழ்நாடு முஸ்லிம் லீக் தலைவராகவும், செயலாளராகவும் இருந்துள்ளார்.
# மணிச்சுடர் (சிற்றிதழ்)

## பணிக்கூற்று

நல்லதை நாடுவோம், அல்லதை சாடுவோம். செய்திகள் புனிதமானவை. கருத்துக்கள் சுதந்திரமானவை.
# மணிச்சுடர் (சிற்றிதழ்)

## உள்ளடக்கம்

இவ்விதழில் இஸ்லாமிய ஆக்கங்களும், கொள்கை விளக்கங்களும், செய்திகளும், இலக்கிய ஆக்கங்களும் இடம்பெற்றிருந்தன. இஸ்லாமிய உலக செய்திகளுக்கும், விழிப்புணர்வூட்டும் ஆக்கங்களுக்கும் முக்கியத்துவம் கொடுக்கப்பட்டிருந்தன.
# சூரு நாயக்

**சூரு நாயக்*** (Suru Nayak)*, பிறப்பு: அக்டோபர் 20, 1954), துடுப்பாட்ட அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1981 – 1982 ஆண்டுகளில் பிரதிநிதித்துவப் படுத்தியுள்ளார்.
# சீ. கே. நாயுடு

**சீ. கே. நாயுடு** (*C. K. Nayudu*), பிறப்பு: அக்டோபர் 31 1895), இறப்பு: நவம்பர் 14 1967 இந்திய அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 207 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேர்வுத் துடுப்பாட்ட அணியின் முதல் தலைவர் ஆவார்.
# சீ. எஸ். நாயுடு

**சீ. எஸ். நாயுடு** *(C. S. Nayudu),* பிறப்பு: ஏப்ரல் 18 1914), இறப்பு: நவம்பர் 22 2002துடுப்பாட்ட அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும், 174 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1934 – 1952 ஆண்டுகளில் பிரதிநிதித்துவப் படுத்தியுள்ளார்.
# நசீர் அலி

**நசீர் அலி** (*Nazir Ali*, சூன் 8, 1906 - பிப்ரவரி 18, 1975) இந்தியத் துடுப்பாட்ட அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 75 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1932 – 1934 ஆண்டுகளில் பிரதிநிதித்துவப் படுத்தியுள்ளார்.
# முகமது நிசார்

**முகமது நிசார்** *(Mohammad Nissar),* பிறப்பு: ஆகத்து 1 1910), இறப்பு: மார்ச்சு 11 1963துடுப்பாட்ட அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும், 93 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1933 – 1936 ஆண்டுகளில் பிரதிநிதித்துவப் படுத்தியுள்ளார்.
# ராஜேந்திர பால்

**ராஜேந்திர பால்** *(Rajinder Pal)*, பிறப்பு: நவம்பர் 18, 1937), துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிகளிலும், 98 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1964 இல் பிரதிநிதித்துவப் படுத்தியுள்ளார்.
# முனாப் பட்டேல்

**முனாப் பட்டேல்** *(Munaf Patel),* பிறப்பு: சூலை 12 1983 ), துடுப்பாட்ட அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும், 55 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 2006 – 2009 ஆண்டுகளில் பிரதிநிதித்துவப் படுத்தியுள்ளார்.  
en:Munaf Patel
# அண்ணா அசாரே

பரவலாக **அண்ணா ஹசாரே** (*Anna Hazare*) என்று அறியப்படும் **கிசான் பாபுராவ் அசாரே** (*Kisan Baburao Hazare*, பிறப்பு: சனவரி 15, 1938), ஓர் இந்திய சமூக சேவகர். கிராமப்புற மேம்பாட்டிற்காகவும், வெளிப்படையான அரசாங்க செயல்பாடுகளை அதிகரிக்கவும், விசாரணை மற்றும் உத்தியோக ஊழல்களை தண்டிக்கவும் இயக்கங்கள் அமைத்த இந்திய சமூக ஆர்வலர் ஆவார்.  
அடிமட்ட இயக்கங்களை அமைக்கவும் ஊக்குவிப்பதைத் தவிரவும் ஹசாரே தனது தந்திரோபாயத்தை நினைவுபடுத்தும் வகையில் அடிக்கடி நடத்திய உண்ணாவிரதம் மோகன்தாசு கரம்சந்த் காந்தி
சத்தியாக்கிரக போராட்டத்தை பலருக்கும் நினைவு படுத்தியது. ஹசாரே மகாராஷ்டிரா மாநிலம் அஹமது நகர் மாவட்டம் பர்நேர் தாலுகாவில் ரலேகன் சித்தியில் உள்ள ஒரு கிராமத்தில் வளர்ச்சி மற்றும் கட்டமைப்பிற்கு பணியாற்றினார். மற்ற கிராமங்களுக்கு முன்மாதிரியாக இந்த கிராமத்தை ஏற்படுத்துவதில் அவரின் பங்களிப்பிற்காக அவருக்கு நாட்டின் மூன்றாம் மிக உயரிய சிவிலியன் விருதான பத்ம பூஷன் 1992 ல் வழங்கப்பட்டது.  
ஒரு தனி மனிதனின் பேரில் வரும் புகார்களை விசாரிக்கும் குறைகேள் அதிகாரி நிறுவனம் அமைத்து பொது இடங்களில் உள்ள ஊழல்களை சமாளிக்கவும் ஜன லோக்பால் மசோதாவை போல் லோக்பால் மசோதா 2011 அமைத்து கடுமையான ஊழல் எதிர்ப்பு சட்டம் இயற்றவும் இந்திய அரசாங்கத்தை வலியுறுத்தி ஏப்ரல் 5, 2011-ல் கால வரையற்ற உண்ணாவிரதத்தைத் தொடங்கினார். இந்த போராட்டத்திற்கு ஆதரவாக நாடு முழுவதிலும் ஆர்ப்பாட்டம் தொடங்கியது. அரசாங்கம் ஹசாரே-வின் கோரிக்கைகளை ஏற்ற ஒரு நாளைக்குப்பிறகு 9 ஏப்ரல் 2011-ம் தேதி உண்ணாவிரதம் முடிவுக்கு வந்தது. அரசாங்கம் மற்றும் மக்கள் சமூக பிரதிநிதிகள் அடங்கிய கூட்டு குழு அமைத்து சட்ட வரைவு எழுத அரசாங்கம் ஒரு அரசிதழ் அறிவிப்பு வெளியிட்டது.  
2011-ன் உலக சிந்தனையாளர்கள் பட்டியலின் முதல் 100 இடங்களில், வெளி நாட்டு கொள்கை இதழ் அவரின் பெயரையும் வெளியிட்டது. மேலும் 2011-ல் அன்னா மும்பையில் வெளியாகும் தேசிய நாளிதழ் மூலம் மிகுந்த மக்கள் செல்வாக்குள்ள மனிதர்கள் பட்டியலில் இடம் பெற்றார். அவருடைய நீதியை நிலைநாட்டும் சர்வாதிகார கருத்துகெதிராகவும், ஊழல் செய்த பொது அதிகாரிகளின் மரண தண்டனை கொள்கைக்கெதிராகவும், வாசெக்டமி முறை மூலம் கட்டாய குடும்பக் கட்டுப்பாடு ஆதரவுக்கெதிராகவும் அவர் மாறுபட்ட விமர்சனங்களை சந்தித்தார்.  
2009-ல் அன்னா ஹசாரே-வை கொலை செய்யும் சதி வெளிப்படுத்தப்பட்டது. தேசியவாத காங்கிரஸ் கட்சியின் உயர் பதவி வகித்தவரும், தேசியவாத காங்கிரஸ் தலைவர் சரத் பவாரின் நெருங்கிய உறவினருமான பத்மசிங் படிலே சதிக்கு காரணம் என்று ஹசாரே குற்றம் சாட்டினார். கொலை சதி தொடர்பான வழக்கு நடந்து தீர்ப்பு எதிர்பார்க்கப்படுகின்றது.
# அண்ணா அசாரே

## இளமைப் பருவம்

கிசான் ஹசாரே 15 ஜூன் 1937-ல் (1940 என்று சில ஆதாரங்கள் கூறுகின்றன) அஹமத்நகர் அருகில் உள்ள பிங்கர் என்ற இடத்தில் பிறந்தார்.அவர் இரண்டு சகோதரிகளுக்கும், நான்கு சகோதரர்களுக்கும் முன்னால் பிறந்த மகன் ஆவார். அவர் பின்னர் மராத்தியில் " மூத்த நபர் " அல்லது " தந்தை " என பொருள்படும் " அண்ணா " என்று பெயர் மாற்றம் செய்து கொண்டார். அவருடைய தந்தை மருந்தகத்தில் வேலை பார்த்தபோதிலும் குடும்ப பராமரிப்புக்கு நிதி பற்றாக் குறையால் போராடினார். அந்த சமயத்தில் தங்கள் மூதாதையரின் சொந்த விவசாய நிலம் இருந்த " ரலேகன் சித்தி " என்ற சிறிய கிராமத்திற்கு குடும்பம் இடம் பெயர்ந்தது. ஆரம்பப் பள்ளி கூட அந்த கிராமத்தில் இல்லாததால் கிசானின் படிப்பிற்கு உறவினர் ஒருவர் பொறுப்பேற்று மும்பைக்கு அழைத்துச் சென்றார். உறவினரின் நிதி நிலைமை சரியில்லாததால் கிசானின் படிப்பு அவரின் ஏழாம் வகுப்புடன் முடிவு பெற்றது; அவரின் உடன் பிறந்தவர்கள் பள்ளிக்குச் செல்லவே இல்லை. அவர் மும்பை ரயில் நிலையத்தில் பூ விற்க ஆரம்பித்து இறுதியில் அம்மாநகரத்தில் இரண்டு பூக்கடைகளை சொந்தமாக நிறுவினார். அவர் எப்பொழுதும் எச்சரிக்கையாகவும், ஏழைகளின் தங்குமிடத்தை குண்டர்களை வைத்துப் பறிக்கும் நில உரிமையாளர்களைத் தடுக்கும் குழுக்களிலும் இணைந்து செயல்பட்டார்.
# அண்ணா அசாரே

## படைத்துறை பணி

1962-ல் நடந்த இந்திய-சீனா போர், இந்திய இராணுவத்தில் அவசர ஆட்சேர்ப்பு நடவடிக்கைக்கு வழி வகுத்தது. ஹசாரே தேவையான உடல் தகுதி இல்லாதவராக இருந்த போதிலும் 1963-ஆம் ஆண்டு ராணுவத்தில் சேர்க்கப்பட்டு ஔரங்காபாத்தில் பயிற்சி மேற்கொண்ட பின் அந்த வருடம் நவம்பர் மாதம் ஒரு சிப்பாயாக உறுதி செய்யப்பட்டார்.  
1965-ல் நடந்த இந்திய-பாகிஸ்தான் போரின் போது ஹசாரே கேம் கரன் துறையில் எல்லையில் பணிக்காக அனுப்பப்பட்டார். அவர் எதிரிகளின் குண்டு வீச்சிலிருந்தும், வான் வழி தாக்குதலிளிருந்தும், துப்பாக்கிச் சுடுதலிளிருந்தும் எல்லையிலிருந்து தப்பிய ஒரே கனரக வண்டி (TRUCK) ஓட்டுநர் ஆவார். சிறு வயது வறுமை இணைந்த போர்க்கால அனுபவங்கள் அவரை மிகவும் பாதித்தது. அவர் ஒரு கட்டத்தில் தற்கொலை செய்ய நினைத்து பின் வாழ்க்கை மற்றும் இறப்பின் பொருளை உணர்ந்து கைவிட்டார். அவர் கனரக வண்டி தாக்குதல் என்னை மறுபடி நினைக்க வைத்தது பற்றி கூறினார். கடவுள் என்னை சில காரணங்களுக்காக நான் உயிருடன் இருக்க வேண்டும் என்று கருதினார். நான் கேம் கரன் போர்க்களத்திலிருந்து மறுபிறவி எடுத்துள்ளேன். என் புதிய வாழ்க்கையை மக்கள் சேவைக்கு செலவிட முடிவு செய்துள்ளேன். அவர் தனது ஓய்வு நேரத்தை சுவாமி விவேகானந்தா, காந்தி மற்றும் வினோபா பாவே ஆகியோரின் படைப்புகளைப் படிப்பதில் செலவிட்டார். அவர் ஒரு வலைதள செய்தி வெளியீட்டில் "காஷ்மீர் இந்தியாவின் ஒருங்கிணைந்த பகுதி என்றும் தேவைப்பட்டால் பாகிஸ்தானுக்கெதிராக போரில் பங்கு பெற தயார் என்றும் கூறியுள்ளார்.  
1970 மத்தியில் இராணுவ வாகனத்தை ஓட்டும் போது ஒரு சாலை விபத்தில் உயிர் தப்பினார். இவ்விபத்திளிருந்து உயிர் தப்பியது தனது வாழ்க்கையின் நோக்கம் மக்கள் சேவைக்கு அர்ப்பணிக்கப்பட வேண்டும் என்பதன் அறிகுறியாகும் என்று நம்பினார். அவர் இராணுவத்திலிருந்து வெளியேற்றப்பட்டதாக குற்றச்சாட்டு இருந்த போதிலும், உத்தியோகபூர்வ பதிவுகள் அவரின் 12 ஆண்டு சிறப்பான சேவை முடிந்து 1975-ல் வெளியேறியதாகக் குறிப்பிடுகின்றது.
# அண்ணா அசாரே

## ரலேகன் சித்தியின் மாற்றம்

ரலேகன் சித்தி யைப் பற்றி " கடுமையான வறுமை, இழப்பு, வலுவிழந்த சுற்றுச் சூழ்நிலை,புறக்கணிக்கப்பட்ட மற்றும் நம்பிக்கையிழந்த இந்திய கிராமங்களில் ஒன்று " என்று சத்பதி மற்றும் மேத்தா விவரித்த இடத்திற்கு ஹசாரே திரும்பினார்.  
பொதுவாக எல்லா கிராமங்களுக்கும் சில நிலம் சொந்தமானது என்றாலும், பருவ மழையின் நீரை சேமிக்க முடியாத பாறை நிலம் சாகுபடி செய்ய உகந்ததாக இல்லை. மரத்தை வெட்டுதல், நில அரிப்பு மற்றும் வறட்சி ஆகியவற்றுடன் சுற்றுச்சூழல் பாதிப்பும் சேர்ந்து இந்த நிலைமை மேலும் மோசமடைந்தது. தண்ணீர் பற்றாக்குறை மற்றும் மறுபயன்பாடு ஆகிய காரணங்களால் சுகாதாரமற்ற நிலைமையும் நோய் பரவும் அபாயமும் இருந்தது. கிராம பொருளாதாரம் சட்ட விரோதமாக உற்பத்தி மற்றும் விற்பனை செய்யப்படும் மதுவை சார்ந்தும், கிராம மக்கள் இந்த பொருளை சார்ந்து இருக்கும் நிலைமையுமாக மாறியது. பல கிராம மக்கள் மிக அதிகமாக, 10% மாத வட்டிக்கு கடன் வாங்கி உயிர் கடன்காரர்கள் ஆனார்கள். கல்வி மற்றும் வேலைவாய்ப்பு குறைவாக இருந்த அந்த சமயத்தில் குற்றமும் வன்முறையும் (உள்நாட்டு வன்முறை உட்பட) மிகவும் சாதாரணமாக நடைபெற்றது.  
ஹசாரே அவரது இராணுவ சேவையில் இருந்து முடிவு பெற்று வந்தபோது கிடைத்த உபகாரத் தொகையால் ஓரளவு வசதியானவராக இருந்தார். ஹசாரே அந்தத் தொகையை வீண் செலவு செய்யாமல் கிராமத்தில் அழியும் நிலையிலிருந்த கோவிலை மீட்டு சமூகத்திற்கு ஒரு மைய புள்ளியாக மாற்றினார். சிலபேர் சிறு நன்கொடைகள் வழங்கியபோதிலும் பல கிராம மக்கள் அதிலும் முதியவர்கள் " ஷ்ராம்தான் " என்றழைக்கப்படும் முறையில் தங்கள் தொழிலாளர்களை வழங்கினர். இளைஞர்கள் இந்த வேலையில் தங்களை ஈடுபடுத்திக் கொண்டதன் மூலம் " தருண் மண்டல் " என்றழைக்கப்படும் இளைஞர் சங்கத்தை துவங்கினார். அவர் படித்த விவேகனந்தரின் படைப்புகளில் " CALL TO THE YOUTH FOR NATION BUILDING ", அதாவது தேசத்தை கட்டியெழுப்ப இளைஞர்களை கூப்பிடு என்பதும் ஒன்று.
# அண்ணா அசாரே

## ரலேகன் சித்தியின் மாற்றம்

### மது தடை

ஹசாரே மற்றும் இளைஞர் சங்க உறுப்பினர்கள் சீர்திருத்த முறையை கொண்டுவர மதுப்பழக்கத்தினால் ஏற்படும் பிரச்சனையை கையிலெடுக்க முடிவெடுத்தனர். கிராமத்தில் மதுவை தடை செய்யவும் மறைவிடங்களில் காய்ச்சும் மதுக்கடைகளை மூடவும் கோவிலில் நடத்தப்பட்ட கூட்டத்தில் தீர்மானம் எடுக்கப்பட்டது. இந்த முடிவு கோவிலில் எடுக்கப்பட்டதல் கிராம மக்களுக்கு இது ஒரு மதம் சார்ந்த முடிவாகவும் கடமையாகவும் மாறியது. முப்பதுக்கும் மேற்பட்ட மது தயாரிக்கும் கிடங்குகளின் உரிமையாளர்கள் தாமாகவே முன்வந்து தங்களது நிறுவனங்களை மூடினர். சமூக முடிவுகளுக்கு கட்டுப்படாத சிலர், இளைஞர்கள் தங்கள் வளாகத்தை அடித்து நொறிக்கியபோது நிறுவங்களை மூடும் நிலைமைக்குத் தள்ளப்பட்டனர். சட்ட விரோதமாக தொழில் நடத்தியதால் உரிமையாளர்களால் புகார் கொடுக்க முடியவில்லை.  
கிராமத்தில் உள்ள குடிகாரர்களை தூண்களில் கட்டி பின் சாட்டையால் அடித்தனர், சில சமயம் ஹசாரே தனிப்பட்ட முறையில் அடித்தார். அவர் " கிராமப்புற இந்தியா ஒரு கடுமையான சமூகமாக உள்ளது " என்று கூறி இந்த தண்டனை நியாயமானது என்கிறார். மேலும்,25% கிராமப் பெண்கள் தடை விதிக்கக் கோறும்போது ஒரு சட்டம் இயற்றி அந்த தடையை அமல் படுத்த வேண்டும் என்று ஹசாரே மகாராஷ்டிரா அரசுக்கு வேண்டுகோள் விடுத்தார். 2009-ல் மாநில அரசு, பாம்பே தடைச் சட்டம் 1949 -ஐ இதைப் பிரதிபலிக்கும் முறையில் திருத்தி அமைத்தது.  
கிராமத்தில் புகையிலை, சிகரெட் மற்றும் பீடி (காகிதத்திற்குப் பதிலாக டெண்டு (Diospyros Melanoxylon) இலைகளால் புகையிலை உருட்டுவது போல் சுருட்டப்பட்ட வடிகட்டப்படாத சிகரெட்) ஆகியவற்றை விற்க தடை விதிக்கப்பட்டது. இந்த தீர்மானத்தை செயல்படுத்தும் பொருட்டு இளைஞர் சங்கம் ஒரு தனிப்பட்ட " ஹோலி " விழாவை 22 வருடங்களுக்கு முன்னால் நிகழ்த்தியது. இந்த ஹோலிப் பண்டிகை தீய சக்திகளை எரிக்கும் விழாவாகக் கொண்டாடப்பட்டது. இளைஞர் சங்கம் கிராமத்தின் கடைகளில் இருந்த புகையிலை, சிகரெட் மற்றும் பீடிகளை கொண்டு வந்து ஹோலி-த் தீயில் இட்டு எரித்தது. புகையிலை, சிகரெட் மற்றும் பீடி ஆகியவை இப்பொழுதும் விற்கப்படவில்லை.